b'\n_START_ARTICLE_\nPiala Konfederasi FIFA 2013\n_START_SECTION_\nSkuad\n_START_PARAGRAPH_\nSetiap pasukan mesti menghantar 23 nama pemain kepada FIFA sebelum tarikh akhir pada 7 Jun 2013.\n_START_SECTION_\nBola untuk perlawanan\n_START_PARAGRAPH_\nBola untuk perlawanan yang rasmi telah diumumkan semasa undian bagi pertandingan. Bola tersebut dinamakan sebagai "Cafusa", suatu singkatan perkataan bagi "Carnaval" (Karnival), "Futebol" (Bola sepak) dan "Samba". Untuk memperkenalkan bola tersebut secara rasmi, bekas kapten Brazil yang bernama Cafu telah dijemput.\n_START_SECTION_\nTeknologi garisan gol\n_START_PARAGRAPH_\nPada 2 April 2013, FIFA mengumumkan GoalControl GmbH sebagai pembekal rasmi teknologi garisan gol untuk kejohanan ini.\n_START_SECTION_\nProtes\n_START_PARAGRAPH_\nPada upacara pembukaan yang diadakan di Brasilia National Stadium pada 15 Jun 2013, seramai 70,000 peminat telah mengebu Presiden Brazil, Dilma Rousseff dan Presiden FIFA, Sepp Blatter. Kejadian tersebut bermula apabila Blatter dan Rousseff diumumkan untuk membuat ucapan sulung sempena Piala Konfederasi edisi 2013. Selepas itu pula, hashtags di Twitter yang menentang Presiden Brazil telah muncul dan merentasi seluruh dunia dalam senarai kedudukan kesepuluh teratas topik berbangkit._NEWLINE_Sebelum perlawanan bermula, demonstrasi di luar stadium telah dianjurkan oleh sekumpulan individu yang tidak berpuas hati dengan jumlah wang rakyat untuk dilaburkan dalam Piala Konfederasi dan Piala Dunia FIFA. Demonstrasi ini berlaku seiring dengan kejadian lain di bandar-bandar utama di Brazil yang mengalami rusuhan berikutan kenaikan tambang bas dari segi harga dan inflasi yang tinggi. Kejadian protes yang serupa juga berlaku sebelum perlawanan Mexico dan Itali di Stadium Maracan\xc3\xa3, Rio de Janeiro.'